# Linspire

### от Уикипедия, свободната енциклопедия

Linspire (известна преди и като LindowsOS) е платена дистрибуция на операционната система ГНУ/Линукс. Според създателите си е предназначена преди всичко за лесно използване у дома, в училище и в малкия офис.

Последната засега версия излиза на 23 април 2006 - 5.1.427 (Linspire Five-O V2), която включва KDE 3.3.2, Xorg 6.9.0, GCC 3.4.3 и версия 2.6.14 на ядрото на Линукс.

## [редактиране] История

Michael Robertson основава Linspire през Август 2001 и е нейн Президент до Юни 15 2005,когато Kevin Carmony го замества.

Първата версия на Linspire(тогава се е казвала Lindows) е пусната през 2001.

Първоначалният замисъл на Lindows била за операционна система, на която лесно и безпроблемно да се стартира познат от Microsoft Windows средата софтуер (чрез WINE), но след това този замисъл бива изоставен и сега идеята е да се развива дистрибуция, която да предоставя лесен начин за сваляне, инсталиране и използване на Линукс програми. Това е реализирано с помощта на технологията CNR (click and run - щракваш и тръгва), която е базирана на Advanced Packaging Tool( Apt ). CNR има достъп до над 20000 различни софтуерни продукта, като притежава лесен за използване потребителски интерфейс,множество екстри и бързина.

Linspire използва имена на риби като кодови имена за техните продукти:

- Coho salmon|Coho - Кодово име на Linspire/LindowsOS 4.5.
- Marlin - Кодово име на Linspire Five-0 (5.0 и 5.1) и Freespire 1.0
- Skipjack tuna - Кодово име на Freespire 2 и Linspire 6.0 (ще бъде пусната на пазара в началото на 2007)
- Sanddab - Кодово име на версиите след това

LindowsOS 0.91 | Linspire 5 | Freespire 1

## [редактиране] Съдебно дело

Компанията Lindows бива дадена под съд от Microsoft през 2002 година заради сходното звучене с тяхната запазена марка “Windows”. Развитието на този случай е доста интересно - през месец февруари 2004 г. исковете на Microsoft са отхвърлени, след което компанията на Бил Гейтс, притеснена, че може да загуби правата върху думата Windows, предлага на своя конкурент сумата от $24 млн. за откупуване на запазената марка “Lindows”. Така Lindows се преименува в Linspire.

## [редактиране] Поддръжка на свободния софтуер

Според самите тях, компанията Linspire оказва активна подкрепа на проекти, занимаващи се със свободен софтуер, измежду които са Firefox и KDE. [1]

## [редактиране] CNR (Щракваш и тръгва)

Логото на CNR

CNR (Click aNd Run - щракваш и тръгва) e пакетен мениджър, чрез който можете да инсталирате хиляди програми и игри за своята линукс система. Информацията е организирана по категории, има картини, описания и ревюта. Ако си харесате програма можете да я изтеглите и инсталирате само с едно шракване на мишката. Чрез "CNR Aisles" можете да теглите групи софтуер от Интернет каталога само с едно щракване на мишката. Създайте колкото си искате групи от софтуер и ги използвайте при инсталацията на нови компютри. -->

CNR e безплатен и от 2007 г. с отворен код.Има и негова версия (CNR Gold-$49.95) предлагаща повече екстри, безплатно подновяване към по-нови версии на Linspire и големи отстъпки при закупуване на комерсиални продукти като Win4Lin Pro, StarOffice 8, TransGaming Cedega и много други.

## [редактиране] Freespire

На 7 август 2006 Linspire пуска напълно безплатна версия на своята операционна система - Freespire.

## [редактиране] Връзки

- Официален сайт на Linspire
- Официален сайт на CNR
- The Linspire Letter
- Linspire Wiki
- Официалният форум на Linspire
- Linspire в сайта Distrowatch
- Linspire и Freespire в сайта Osdir

Взето от „http://bg.wikipedia.org../../../l/i/n/Linspire.html“.

Категории: Операционни системи | ГНУ/Линукс

##### Views

- Статия
- Беседа
- Текуща версия

##### Търсене

##### На други езици

- العربية
- Deutsch
- English
- Español
- Français
- Interlingua
- Íslenska
- Italiano
- 日本語
- Nederlands
- ‪Norsk (bokmål)‬
- Polski
- Português
- Română
- Svenska
- Tiếng Việt
- 中文